בית הכנסת הגדול של בוברקה

בית הכנסת הגדול של בוברקה היה בית כנסת בעיר בוברקה שבמחוז לבוב, אוקראינה. הוא הוקם בשנת 1821. בית הכנסת, ששכן מצפון לכיכר השוק, היה אחד משבעת בתי הכנסת שפעלו בעיר לפני מלחמת העולם השנייה. כיום נותרו שרידים רק ממנו ומבית כנסת נוסף מבין שבעת בתי הכנסת שהיו קיימים בעיר. היסטוריה סביב תחילת המאה ה-20 בוצעו בבית הכנסת הגדול שינויים מבניים נרחבים. לאחר מלחמת העולם השנייה הוסב המבנה למפעל לשימורים. לימים נסגר המפעל, ומאז המבנה הוזנח והלך והתדרדר עד שהפך לחורבה. בשל השינויים והשיפוצים שנערכו בו לאורך השנים, המבנה מזכיר כיום יותר מבנה תעשייתי מאשר בית כנסת. מבנה ואדריכלות המבנה נבנה מלבנים וטויח. הוא כלל אולם מרכזי, ששימש כאולם התפילה של הגברים, ומבואה (נרתקס). מידותיו החיצוניות היו 14.30 × 21.50 מטר. במהלך שיפוצים ושינויים שנערכו בו לאורך השנים, חלק מפתחי הדלתות והחלונות נסתמו, אחרים נוספו מחדש, וחלקם שונו בגודלם. בשלב מאוחר יותר נוספה קומה שנייה לשני החללים הפנימיים של המבנה – האולם המרכזי והמבואה. ארון הקודש, הבימה, וכן ציורי הקיר והעיטורים שהיו במבנה, לא שרדו ואינם קיימים עוד. קישורים חיצוניים הערות שוליים